VSC sklep I Ip 1035/2008
Datum: 2009-04-09T02:00:00.000+02:00
ecli: ECLI:SI:VSCE:2009:I.IP.1035.2008
sodisce: Višje sodišče v Celju
oddelek: Izvršilni oddelek
institut: izvršilni postopek - pritožba zoper sklep sodišča druge stopnje - pritožba zoper sklep o zavrženju pritožbe
jedro: V izvršilnem postopku revizija ni dovoljena.
zveza: ZIZ člen 10

## Jedro

V izvršilnem postopku revizija ni dovoljena.

## Izrek

Pritožba se zavrne in se potrdi sklep sodišča prve stopnje.

## Obrazložitev

Z izpodbijanim sklepom je sodišče zavrglo pritožbo dolžnika proti sklepu višjega sodišča, opr. št. I Ip 33/2008 z dne 29.5.2008 (v izreku je očitna pisna pomota glede letnice 2003).

Proti takšnemu sklepu se je pritožil dolžnik in v pritožbi navaja, da gre za zavajanje stranke, saj je po Ustavi možna pritožba proti vsaki odločbi ali sklepu. Glede na pomoto pri navedbi sodnika (sodnica) se poraja dvom v pravilnost izpodbijanega sklepa.

Pritožba ni utemeljena.

Sodišče je pravilno zavrglo pritožbo dolžnika proti odločbi sodišča druge stopnje, saj zoper tako odločbo v izvršilnem postopku ni dovoljena revizija in obnova postopka (čl. 10 Zakona o izvršbi in zavarovanju).

Dolžniku ni bila kršena ustavna pravica do pritožbe, saj se je dolžnik pritožil proti sklepu okrajnega sodišča, opr. št. In 59/2004, vendar je bila pritožba zavrnjena s sklepom pritožbenega sodišča, opr. št. I Ip 33/2008 z dne 29.5.2008. Proti odločitvam pritožbenega sodišča pa ni več dopustna pritožba.

Očitne pisne pomote v izpodbijanem sklepu pa ne vplivajo na pravilnost in zakonitost sklepa, saj jih lahko sodišče prve stopnje vsak čas odpravi.